Hans Christian Aavik

Hans Christian Aavik (sündinud 11. juunil 1998) on eesti viiuldaja.

 Õpingud 
Hans Christian Aavik hakkas viiulimängu õppima viieaastaselt Tabasalu Muusika- ja Kunstikoolis (õpetaja Piret Kreek) ning jätkas õpinguid Tallinna Muusikakeskkoolis õpetaja Kaido Välja juhendamisel. 2017. aastast õppis ta Saksamaal Frankfurdis (Hochschule für Musik und Darstellende Kunst Frankfurt am Main) prof. Erik Schumanni viiuliklassis ja kammermuusikat prof. Angelika Merkle juures. 2021. aastal õppis ta ka Viinis (Musik und Kunst Privatuniversität der Stadt Wien) maestro Julian Rachlini ja prof. Evgeni Sinaiski juures. 

Alates 2022. aastast õpib ta Saksamaal keelpilliõpetusele spetsialiseerunud Kronbergi Akadeemias. 2024. aastal lõpetas ta seal bakalaureuseõppe ja jätkab õpinguid magistriõppes.Hans Christian Aaviku tutvustus Kronbergi Akadeemia kodulehel. Vaadatud 23.10.2025.

Ta on täiendanud end Christoph Eschenbachi, Kirill Gersteini, Cristian Macelaru, Iván Fischeri, Gerhard Schulzi, Steven Isserlise, Sophia Rahmani, Gary Hoffmani, Augustin Hadelichi, prof. Kolja Blacheri, Antoine Tamestit', Enrico Pace, Dénes Várjoni, prof. Stephan Picardi, Mi-Kyung Lee, prof. Jonathan Aneri, prof. Heime Mülleri, Florian Dondereri ja paljude teiste meistriklassides.

 Loomingulisi saavutusi 
23. oktoobril 2025 esines Hans Christian Aavik solistina New Yorgis Carnegie Halli kontserdimajas Arvo Pärdi 90. sünnipäeva auks korraldatud kontserdil koos Eesti Festivaliorkestriga Paavo Järvi dirigeerimisel.Estonian Festival Orchestra Carnegie Halli koduleht. 23.10.2025.Laura Kalam. Carnegie Halli publik tervitas Eesti muusikuid tormiliste ovatsioonidega ERR Kultuur, 24.10.2025. Ühtlasi oli see samal hooajal viies kontsert, kus tal õnnestus Arvo Pärdi "Tabula rasat" mängida koos Jaapani-Ameerika viiulivirtuoosi Midori Gotōga.Concerts Midori kodulehel. Vaadatud 26.10.2025.

 Tunnustus  
 2022 – Eesti Kultuurkapitali helikunsti sihtkapitali aastapreemia 
 2022 – aasta interpreet (koos Ingely Laiv-Järvi ja Kirill Ogorodnikoviga) 
 2025 – noore kultuuritegelase preemia
 2025 – stipendium "Ela ja sära""Selgusid tänavused "Ela ja sära" stipendiumi saajad" ERR Kultuur, 26.06.2025.
 2025 – aasta muusik
 2025 – Eesti Vabariigi kultuuripreemia

Konkursi- ja festivaliauhinnad
 2015 – II koht, eripreemia (Thomastik Infeld Vienna) ja eripreemia (Eduard Tubina teose parima esituse eest) Eesti keelpillimängijate konkursil
 2015 – III koht rahvusvahelisel konkursil Augusts Dombrovskis 8th International Competition Lätis
 2016 – laureaat ja eripreemia (sügava kunstilise pühendumuse eest) IX Eesti Noorte Keelpillimängijate konkurss-festivalil
 2016 – I koht ja eripreemia (Nikolai Kapustini teose esituse eest) XII rahvusvahelisel kammeransamblite konkurss-festivalil Lätis kvintetiga Kodumaine Viisik
 2017 – II koht ja eripreemia parima Bachi interpretatsiooni eest rahvusvahelisel konkursil International Competition for Violin Kloster Schöntal Saksamaal
 2017 – II koht keelpillikvartetiga rahvusvahelisel konkursil 22nd International Music Prize Gaetano Zinetti Itaalias 
 2018 – diplom ja Audronė Vainiūnaitė eripreemia VIII rahvusvahelisel klaveri- ja kammermuusikakonkursil Leedus
 2019 – laureaat ja eriauhinnana kontsert järgmisel hooajal kammermuusikakonkursil Polytechnische Gesellschaft Frankfurt am Main 
 2019 – II koht ja publikupreemia Da Ponte Stiftungi (Saksamaa) konkursil
 2020 – I preemia ja neli eripreemiat (eripreemia Eduard Tubina teose parima esituse eest, Klassikaraadio eripreemia fondisalvestus Eesti Rahvusringhäälingus, esinemine "Lossimuusika" kontserdisarjas 2021. aasta kevadel, esinemine solistina Eesti Riikliku Sümfooniaorkestri) ees Eesti keelpillimängijate konkursil 
 2020 – diplom koosseisus Duo Hommage (viiul/klaver) Ilmari Hannikaineni klaverikammermuusika konkursil Soomes Jyväskyläs 
 2021 – I preemia rahvusvahelisel konkursil "North International Music Competition" Rootsis
 2021 – I preemia rahvusvahelisel konkursil "Làszlò Spezzaferri International Music Competition" Itaalias 
 2021 – I preemia solistide kategoorias rahvusvahelisel konkursil "Cadenza Contest" (žürii esimees: Schlomo Mintz)
 2021 – laureaat (viiul/klaver) koos Karolina Žukovaga kammermuusikakonkursil Polytechnische Gesellschaft Frankfurt am Main 
 2022 – Usedomi muusikafestivali (Usedomer Musikfestival) muusikapreemia
 2022 – I preemia Carl Nielseni rahvusvahelisel konkursil Taanis

 Instrument 
Hans Christian Aavik mängib alates 2017. aastast Eesti Pillifondi ja perekond Sapožnini lahkel loal Giovanni Paolo Maggini viiulil (u 1610).

 Helikandjad 
 2021. aasta oktoobris ilmus Hans Christian Aaviku ja pianist Karolina Žukova debüütplaat "Aeternus". Plaadi produtseeris Pilw Records koostöös Kultuuripartnerluse SA-ga. Plaadi esitluskontsert toimus Arvo Pärdi Keskuses.Hans Christian Aavik, Karolina Žukova "Aeternus" Arvo Pärdi Keskuse koduleht, 22.10.2021.
 2023. aastal ilmus Hans Christian Aaviku ja Karolina Aaviku kontsertsalvestis plaadifirma Deutsche Grammophoni sarjas "Rising Stars" platvormil STAGE +. Deutsche Grammophoniga koostöös on ilmunud ka kolm singlit: Morten Lauridseni teos "O Magnum Mysterium", George Enescu 3. viiulisonaat Op. 25 III osa, Eduard Oja "Aeliita süit" III osa "Magatsitlite tants".
 2025. aastal ilmus plaadifirma Orchid Classics kaudu Hans Christian Aaviku esimene orkestriplaat kahe viiulikontserdiga: Max Bruchi Viiulikontsert nr 1 g-moll ja Erkki-Sven Tüüri Viiulikontsert nr 2 "Angel’s Share".PERSONA GRATA. Hans Christian Aavik Teater. Muusika. Kino, detsember 2024. 

Isiklikku
Tema vend on rahvusvahelisi konkursse võitnud dirigent Henri Christofer Aavik. Vendade ühiskontsert "Aavik & Aavik" toimus Pärnu kontserdimajas 3. märtsil 2023, esineti koos Pärnu Linnaorkestriga.Esmakordselt koos Pärnu publiku ees – Henri Christofer Aavik ja Hans Christian Aavik Eesti Muusika Infokeskuse koduleht, 03.03.2023. Koos musitseeriti ka Pärnu Linnaorkestri 31. hooaja lõpukontserdil "Hans Christian Aavik & Sibelius" 13. mail 2025.Sibelius toob vennad Aavikud lavale ühiselt musitseerima Eesti Muusika Infokeskuse koduleht. 05.05.2025.

Ta on 2022. aastast abielus pianist Karolina Aavikuga (sündinud Žukova). Paar esineb koos juba alates muusikakeskkoolis õppimise ajast ja annab ühiskontserte duona Aavik Duo.Persona grata. Hans Christian Aavik Teater. Muusika. Kino, detsember 2024.Aavik Duo: vahel hommikul ärgates ei teagi, mis riigis viibime ERR Eeter, 31.10.2023.Hans Christian Aavik: ilma lahkarvamusteta ei toimukski mingit arengut ERR Eeter, 09.03.2025. 2017. aastast on paari teine kodu Saksamaal Frankfurdis.Tiiu Suvi. Aavik Duo – kaasteelised muusikas ja elus Ajakiri Muusika. Detsember 2025.

Viited

Allikad
 Kevin W Ng. Young Artists To Watch: Hans Christian Aavik – Finding the meaning in every note Bachtrack.com, 15.01.2021
 Kadri-Ann Sumera. Hans Christian Aavik – avatud meeltega otsija Ajakiri Muusika, 25.02.2021
 Viiulitalent Hans Christian Aavik annab välja debüütplaadi Postimees.ee, 07.10.2021
 Arvo Pärdi Keskuses esitleti Hans Christian Aaviku ja Karolina Žukova debüütplaati Eesti Päevaleht / Delfi, 24.10.2021
 David Karlin. Under the eyes of the composer, young artists Aavik and Žukova impress at the Arvo Pärt Centre Bachtrack.com, 23.10.2023 

Välislingid
 Hans Christian Aaviku koduleht
 PERSONA GRATA. Hans Christian Aavik Teater. Muusika. Kino, detsember 2024
 Joshua Barone. Review: Arvo Pärt Gets the 90th Birthday Concert He Deserves The New York Times, 24.10.2025 
 Külaline. Aasta muusik 2025 Hans Christian Aavik ERR Klassikaraadio, 1. veebruar 2026

Kategooria:Eesti viiuldajad
Kategooria:Sündinud 1998